BEAUTY บุกตลาดอินเดียเต็มสูบ! รุกจับมือ “คิวตี้พายฯ” ตั้งตัวแทนจำหน่ายหนุนยอดขายโต
BEAUTY บุกตลาดอินเดียเต็มสูบ! รุกจับมือ “คิวตี้พายฯ” ตั้งตัวแทนจำหน่ายหนุนยอดขายโต
18 เม.ย. 2562

ดร.พีระพงษ์  กิติเวชโภคาวัฒน์ รองประธานเจ้าหน้าที่บริหาร บริษัท บิวตี้ คอมมูนิตี้ จำกัด (มหาชน) หรือ BEAUTY เปิดเผยว่า บริษัทฯเซ็นสัญญาแต่งตั้ง บริษัท คิวตี้พาย คอสเมติก เวิลด์ ไพรเวท ลิมิเต็ด ในฐานะตัวแทนจำหน่ายแต่เพียงผู้เดียวในประเทศอินเดีย จำหน่ายสินค้า ทั้งเมคอัพและสกินแคร์ ผ่านช่องทางตลาดทั้งออนไลน์และออฟไลน์ โดยพันธมิตรรายนี้เป็นตัวแทนจำหน่ายที่ประสบความสำเร็จด้านยอดขายในประเทศสิงคโปร์มาแล้ว
ทั้งนี้ ประเทศอินเดียมีจำนวนประชากรมากกว่า 1,300 ล้านคน หรือมากกว่าไทย 20 เท่า และมีลูกค้ากลุ่มเป้าหมายจำนวนมากที่สนใจสินค้า BEAUTY ซึ่งเชื่อว่าจะมีโอกาสในการขยายตลาด และมีแนวโน้มการเติบโตที่ดีอย่างต่อเนื่อง ในช่วงต่อจากนี้ บริษัทฯจะทำงานร่วมกับตัวแทนจำหน่ายทั้งด้านกลยุทธ์การตลาด โปรโมชั่น เชื่อมโยงทุกเครื่องมือการตลาดเข้าหากัน ชูจุดเด่นคุณภาพและพัฒนาผลิตภัณฑ์ใหม่ เพื่อกระตุ้นยอดขายและสร้างการรับรู้กับลูกค้าในวงกว้าง
ดร.พีระพงษ์ กล่าวอีกว่า บริษัทฯมีแผนที่จะขยายตลาดต่างประเทศอย่างต่อเนื่อง ด้วยกลยุทธ์การเจรจาการค้ารูปแบบหุ้นส่วน หรือ Strategic Partnership มุ่งเน้นประเทศที่มีประชากรจำนวนมาก มีตลาดรองรับขนาดใหญ่ อาทิ รัสเซีย สหรัฐอาหรับเอมิเรตส์ บรูไน และแคนาดา  ซึ่งบริษัทมีแผนผลักดันการเติบโตด้านยอดขายต่างประเทศเพิ่มขึ้น โดยปีนี้ตั้งเป้าหมายการเติบโตของยอดขายต่างประเทศ มากกว่า 35 %
ด้าน Mr. Hameet Singh Gouri  กรรมการผู้จัดการ บริษัท คิวตี้พาย คอสเมติก เวิลด์ ไพรเวท ลิมิเต็ด กล่าวว่า การตัดสินใจร่วมเป็นพันธมิตรทางธุรกิจแบบ Exclusive Distributor ตัวแทนจำหน่ายแต่เพียงผู้เดียวในประเทศอินเดียนั้น พิจารณาจากดีมานด์ ความต้องการของกลุ่มลูกค้า โดยเฉพาะในกลุ่มเมคอัพ รวมถึงความต้องการสกินแคร์ แฮร์แคร์เป็นจำนวนมาก อันเนื่องมาจากมลพิษทางอากาศ ซึ่งผู้บริโภคชาวอินเดียส่วนใหญ่รู้จักผลิตภัณฑ์ Beauty Buffet  จากการเดินทางมาท่องเที่ยวในประเทศไทย และมีโอกาสได้ใช้ผลิตภัณฑ์จนเกิดความมั่นใจใน Beauty Buffet ที่มีคุณภาพได้มาตรฐาน มีความหลากหลาย และราคาไม่แพง ตอบโจทย์ความต้องการของลูกค้า ตั้งแต่วัยรุ่น จนไปถึงวัยทำงาน
เบื้องต้น บริษัทมีรูปแบบการขายสินค้าผ่านช่องทางการจำหน่ายที่เข้าถึงง่ายทั้ง Offline Retailer โดยเป็นพาร์ตเนอร์กับร้านสุขภาพ-ความงาม ดาร์เบอร์ ที่มีมากถึง 200 สาขา  โดยวางแผนจัดจำหน่ายในปีนี้   120 สาขา  และผ่านช่องทางการจัดจำหน่ายบนแพลตฟอร์มของ amazon.co.in และ Flipkart บริษัทอีคอมเมิร์ซที่ใหญ่ที่สุดในอินเดีย เป็นต้น
ควบคู่กับการขยายตลาดเชิงรุก โดยสร้าง Engagement ระหว่างตัวแบรนด์กับกลุ่มลูกค้าชาวอินเดียด้วยกิจกรรมหลากหลายรูปแบบ อาทิ การเข้าร่วมจัดโปรโมชั่นต่างๆ  การมอบ Beauty Card เพื่อให้ลูกค้าได้ทดลองใช้ผลิตภัณฑ์ตัวใหม่ โดย Beauty Advisor  แนะนำผลิตภัณฑ์ให้เหมาะสมกับ สภาพผิว หรือ คลิปวีดีโอแนะนำ Product Series ส่วนผสม วิธีการใช้บน Youtube  เพื่อสร้างยอดขายให้กับช่องทางออนไลน์และออฟไลน์เติบโตอย่างมีประสิทธิภาพ